17. 6. 97 De Europæiske Fællesskabers Tidende Nr. L 158/43 RÅDETS BESLUTNING af 9. juni 1997 om bemyndigelse af Det Forenede Kongerige til at anvende en fakultativ foran- staltning, der fraviger artikel 17 i sjette direktiv (77/388/EØF) om harmonisering af medlemsstaternes lovgivning om omsætningsafgifter (97/375/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets sjette direktiv (77/388/EØF) af 17. maj 1977 om harmonisering af medlemsstaternes lovgivning om omsætningsafgifter — Det fælles mervær- diafgiftssystem: ensartet beregningsgrundlag (), særlig artikel 27,  under henvisning til forslag fra Kommissionen, og ud fra følgende betragtninger: I henhold til artikel 27, stk. 1, i direktiv 77/388/EØF kan Rådet med enstemmighed på forslag af Kommissionen give en medlemsstat tilladelse til at indføre særlige foran- staltninger, der fraviger bestemmelserne i dette direktiv, for at forenkle afgiftsopkrævningen eller for at undgå visse former for svig eller unddragelse; Det Forenede Kongerige blev ved beslutning 93/111/ EØF (?) bemyndiget til i overensstemmelse med proce- duren i artikel 27, stk. 1-4, i direktiv 77/388/EØF at anvende en foranstaltning, der fraviger artikel 17, stk. 1, i nævnte direktiv, indtil den 31. december 1996; ved skrivelse, der indgik til Kommissionen den 19. november 1996, anmodede Det Forenede Kongerige om bemyndigelse til at forlænge fravigelsen; de øvrige medlemsstater blev underrettet om Det Fore- nede Kongeriges anmodning den 18. december 1996; denne særlige foranstaltning, der fraviger artikel 17, stk. 1, i direktiv 77/388/EØF indgår i en fakultativ afgiftsordning for virksomheder med en årsomsætning på højst 400 000 £ og har hjemmel i nævnte direktivs artikel 10, stk. 2, tredje afsnit, der åbner mulighed for at indbetale afgiften, når vederlaget er indgået; Det Forenede Kongerige ønsker bemyndigelse til at forhøje loftet for årsomsætningen fra 350000 £ til 400 000 £ for derved at tage hensyn til inflationen; denne anmodning kan antages i betragtning af det begrænsede antal virksomheder, der har valgt at indgå i denne forenklede ordning, og den foreslåede forlængelses begrænsede varighed; denne undtagelsesforanstaltning vil ikke få nogen negative virkninger på De Europæiske Fællesskabers egne momsindtægter; Kommissionen  vedtog den 10. juli 1996 —et arbejdsprogram baseret på en trinvis fremgangsmåde for gradvis etablering af en ny fælles momsordning; den sidste pakke af forslag vil blive forelagt medio 1999, og for at muliggøre en evaluering af, hvorvidt fravigelsen er sammenhængende med den globale tilgang til den nye fælles momsordning, bør bemyndigelsen gælde indtil den 31. december 1999 — VEDTAGET FØLGENDE BESLUTNING: Artikel 1 Uanset artikel 17, stk. 1, i direktiv 77/388/EØF bemyn- diges Det Forenede Kongerige til indtil den 31. december 1999 at give virksomheder med en årsomsætning på under 400000 £ mulighed for at udskyde deres fradragsret til det tidspunkt, hvor afgiften er afregnet med leverandøren. Artikel 2 Denne beslutning er rettet til Det Forenede Kongerige. Udfærdiget i Luxembourg, den 9. juni 1997. På Rådets vegne G. ZALM Formand ()) EFT nr. L 145 af 13. 6. 1977, s. 1. Direktivet er senest ændret ved direktiv 96/95/EF (EFT nr. L 338 af 28. 12. 1996, s. 89). (?) EFT nr. L 43 af 20. 2. 1993, s. 46.